
REFERAT DE APROBARE

[bookmark: _Hlk226407458][bookmark: _Hlk227051051]     Subsemnatul Dincă Florin Ionuț, primar al oraşului Boldeşti-Scăeni, supun spre analiză și aprobarea Consiliului Local ,,Proiectul de  Hotărâre privind aprobarea structurii Comisiei sociale şi a Regulamentului privind soluționarea cererilor de locuințe şi repartizarea locuințelor pentru tineri, destinate închirierii, construite de către Agenția Națională pentru Locuințe în orașul Boldești-Scăeni.”  
    În conformitate cu  prevederilor Legii nr. 152/1998 privind înființarea Agenției Naționale pentru Locuințe, republicată, cu modificările și completările ulterioare, precum și ale H.G. nr. 962/2001 pentru aprobarea Normelor metodologice de aplicare a acesteia, autoritățile administrației publice locale au obligația de a organiza și gestiona procesul de analiză și repartizare a locuințelor pentru tineri, destinate închirierii.
La nivelul orașului Boldești-Scăeni, în vederea asigurării unui proces transparent, echitabil și eficient de soluționare a cererilor privind atribuirea locuințelor A.N.L., se impune constituirea și aprobarea structurii pe specialități a unei comisii sociale care să analizeze cererile depuse.
Prin H.C.L. nr. 28/14.04.2026 s-a aprobat structura comisiei sociale.
Apreciind că se impune modificarea acesteia, în sensul introducerii în structura Comisiei a administratorului public ce urmează să fie președintele Comisiei, am iniţiat prezentul proiect de hotărâre prin care propun şi aprobarea Regulamentului privind soluționarea cererilor de locuințe şi repartizarea locuințelor pentru tineri, destinate închirierii, construite de către Agenția Națională pentru Locuințe în orașul Boldești-Scăeni.
Adoptarea acestui act administrativ va contribui la: respectarea cadrului legal aplicabil, eficientizarea activității administrației publice locale, creșterea încrederii cetățenilor în procesul decizional, gestionarea corectă a fondului locativ destinat tinerilor.
Față de cele prezentate, propun spre analiză și aprobare Consiliului Local al orașului Boldești-Scăeni proiectul de hotărâre în forma prezentată.
În speranța aprobării, vă mulțumesc anticipat!

